MANHATTAN SZIGETÉN
KÉT NYOMOZÓOSZTAG FOGLALKOZIK GYILKOSSÁGOKKAL.
AZ ÉSZAK- ÉS A DÉL-MANHATTANI.
A LEGBRUTÁLISABB ÉS LEGKOMPLEXEBB GYILKOSSÁGOKAT VIZSGÁLJÁK.
EZEK AZ Ő TÖRTÉNETEIK.
2016. NOVEMBER 12.
Joey bulizni indult azon a szombaton, de nem kérdeztem meg, merre tart.
26 éves volt. Felnőtt.
Joey Comunalet elsőévesként ismertem meg a Hofstrán.
Több volt barátnál. Szinte testvér volt.
Elsőre csendesnek tűnt, de megismerve őt rájöttél,
hogy nagyon nyitott volt, és mindenki szerette.
Azon a szombat estén bulizni akartunk.
Aztán az utolsó pillanatban a városba hívott,
hogy néhány baráttal a Gilded Lilybe menjünk.
Kicsit vitáztunk is a dolgon, úgyhogy aznap este külön buliztunk.
Vasárnap kora reggel SMS-t küldtem Joey-nak.
CONNECTICUT, STAMFORD
Gondoltam, alszik,
úgyhogy úgy véltem, eltart egy darabig, mire válaszol.
Aztán eljött a 12 óra. Lisa megkérdezte: „Hallottál ma Joey-ról?”
„Nem, nem hallottam felőle.” Próbáltam hívni, de semmi.
Úgy fél tucatszor hívhattam dél és egy óra között,
mert össze kellett állítanom a fantasyfutball-csapatomat,
amiben ő mindig segített.
De nem jelentkezett.
Gondoltam, biztos Max barátjával volt, és nála maradt.
Emlékszem, Pat határozottan ideges volt, mikor telefonon beszéltünk.
Ki ne lenne?
De úgy gondoltam: „A srácok buliznak, csajoznak.
Még nem ismerik egymást, de elvonulnak valahová.
Buliznak. Semmi szokatlan.”
Tényleg nem gondoltam semmire.
Ahogy múlt az idő, és eljött a délután,
és Joey-nak még mindig nyoma sem volt,
már én is kezdtem kicsit idegeskedni és aggódni.
Teltek az órák, és reméltük, hogy hamarosan jelentkezik.
Csak vártunk és vártunk, de semmi.
A mi dolgunk biztosítani, hogy éjjel épségben hazaérj.
A családok számára fontos, hogy tudják, ki ölte meg a rokonukat.
ÉSZAK-MANHATTAN DÉL-MANHATTAN
Együttérzés az áldozatokkal. Ez a legfontosabb.
Mindig szerettem a dolgok mögé nézni. Kideríteni, mi történt.
Ki akarod deríteni az igazságot.
Ez a nyomozók dolga.
Ösztönösen segíteni akarsz az embereknek.
New Yorkban a rendőrség…
Erről van szó.
GYILKOSSÁGI ÜGYEK
2016. NOVEMBER 14. 09:00
Nyomozó voltam a 17-es körzet nyomozócsoportjában.
2016. november 14-én…
GYILKOSSÁGI NYOMOZÓ DÉL-MANHATTAN
…a recepcióról telefonáltak.
17-ES KÖRZET
Egy apa várakozott lent,
akinek a fia bulizni jött a városba, és azóta nem hallott felőle.
Yeoman Castro nyomozóval az irodában voltunk.
NYUGALMAZOTT NYOMOZÓ
Két férfit kísért hozzánk egy rendőr, Pat Comunalet és a fivérét, Joe Comunalet.
Úgy tűnt, sürgős az ügy.
Mindkettejük arckifejezésén látszott,
hogy nagyon aggódtak, és nyugtalanok voltak.
Pat azt mondta: „A fiam, Joey nagyjából 16 órája eltűnt.”
És bár többször is megpróbálta őt elérni,
de nem sikerült neki.
Megkérdeztem tőle, hogy szokatlan-e, hogy a fia nem jelentkezik.
Pat azt válaszolta: „Rendszeresen beszélek a fiammal.”
NEW YORK-I RENDŐRSÉG
Gondoltam: „Jó, hát ez Manhattan.”
A fiatalok ide járnak bulizni.
Ismerősöknél vagy hotelekben alszanak.
Páran berúgnak. Elájulnak az utcán.
„Megtaláljuk.”
Ekkor Yeomannel megosztottuk a munkát.
Pat az ő asztalához ült le, én pedig a számítógépen kezdtem ügyködni.
Minden rendszerben rákerestem Joey nevére és születési dátumára.
Kerestem mindenhogy. A névteleneket is.
Nem találtam őt sem kórházban, sem börtönben.
Egyszerűen eltűnt.
Elmondtam Castro nyomozónak, hogy előző este felhívott Joey jóbarátja:
„Tudom, hogy el akarja érni Joey-t.”
JOEY APJA
„Nálam van a telefonja.” Mondom: „Mi okból?”
Ekkor elmesélte, hogy mi történt az előző este.
Hogy bementek a városban a Gilded Lilybe, amiről még sosem hallottam.
Egy szórakozóhely volt.
És ahogy elhagyták a Gilded Lilyt,
Joey három lánnyal beszélgetett.
Ekkor kérte el Joey telefonját a jóbarátja,
hogy felhívja a barátnőjét, hogy hol jár.
Gondolom, ekkor lépett oda hozzájuk két másik fickó azzal, hogy:
„Akartok after partyra menni?”
Megállt két taxi. Joey barátja azt mondta: „Nálam a mobilod.”
Erre Joey: „Majd ideadod holnap.”
Ezzel beugrottak a taxiba, és elmentek az after partyra.
Akkor látta a fiamat utoljára.
Miután beszéltem Pattel,
felmentem az Instára, és ráklikkeltem a Gilded Lilyre.
Elkezdtem nézegetni a sok száz megjelölt fotót,
hogy lássam, megtalálom-e Joey-t valaki más képének hátterében.
vagy bármi nyomot, mert nem volt min elindulni.
Találtam egyet, amin három lány és egy fickó volt, akit ismerek.
Felhívtam a srácot.
Azt mondta: „Ezekkel a lányokkal volt Joey tegnap.”
Megadta az egyikük, Jenna számát.
Küldtem neki egy SMS-t: „Mi történt Joey-val tegnap este?
Tudod, hol van? Veled van?”
Azt írta: „Nincs.
Elmentük egy buliba.”
Aztán néhány órával később Joey és ez a fickó, akit Larrynek hívtak,
elkísérte a lányokat egy Uberhez, és búcsút intettek.
Pat megadta a férfi nevét és a számát, akivel Jenna utoljára látta Joey-t.
JOEY EZZEL A LARRYVEL TÁVOZOTT.
Larry Dilione volt a neve.
Felhívtam Larryt, és elmondtam neki, hogy Joey Comunalet keressük,
akivel az after partyn bulizott.
Azt mondta: „A Gilded Lilynél találkoztam vele.
Meghívtam őket ennek a gazdag srácnak
az after partyjára, aki az Upper East Side-on,
a Grand Sutton nevű társasházban él.”
Larry azt mondta, akkor látta Joey-t utoljára,
amikor az kiment az épületből Jennát és barátait egy Uberhez kísérni,
hogy New Jersey-be menjenek.
Reggel 6:30 volt, és csak arra emlékszik, hogy egyedül ment vissza az épületbe.
Aztán felhívtam Jennát,
aki elmondta, hogy a bulit a 4C lakásban tartották,
a házigazda pedig James Rackover volt.
Jenna szerint, mikor megérkeztek,
bement a lakásba, ahol egy férfi tartózkodott.
A neve James Rackover volt, és nem volt rajta felső.
NYUGALMAZOTT GYILKOSSÁGI NYOMOZÓ DÉL-MANHATTAN
És Jenna szerint nem vette a fáradtságot, hogy az éjjel magára vegyen valamit.
Azt mondta, hogy James azt állította, hogy férfi sztriptíztáncos,
és öltáncot akart adni Jennának.
És szerencsére az egyik lány levideózta.
James nem viselt felsőt. Öltáncot adott az egyik lánynak.
Öltáncversenybe kezdett Larry Dilione-nal, hogy ki a jobb.
A lány szerint Larry Dilione-nál volt egy összecsukható kés,
amiről kokaint szippantott fel.
És észrevette, hogy Joey, bár nyugodt,
de rendkívül részegnek tűnt.
Látta, hogy rengeteg whiskey-t és sört ivott,
de nem volt nézeteltérése a lakásban lévőkkel aznap este.
Jenna emlékei szerint, amint az Uberhez ért,
be is szálltak. Gondolom, visszanézett elköszönni,
és látta, hogy Larry és Joey ökölpacsiznak.
Aztán feltételezte, hogy elsétáltak, vagy visszamentek a buliba.
Jenna remekül lefestette számunkra, hogy mi történt az after partyn,
de nem válaszolt a döntő kérdésre, azaz hogy: „Hol van Joey?”
2 ÓRÁVAL JOEY ELTŰNÉSÉNEK BEJELENTÉSE UTÁN
Lerítt Patről, hogy aggódik.
Nekem is vannak fiaim. Mondtam is: „Tudja, mit?
Ugorjunk el ahhoz a társasházhoz!”
Castro nyomozó nagyon lelkiismeretes volt.
Érdeklődő volt, és nem beszélt mellé. Tudni akarta, mi a helyzet.
Tudta, hogy baj van.
Beugrottunk a járőrkocsijába, és a Grand Suttonba mentünk.
A Grand Sutton társasház az 59. utca keleti felében található.
Azok kedvéért, akik nem ismerősek arra, ez a Sutton Place néven ismert terület.
Nem gazdag emberek laknak ott,
hanem mocskosul gazdagok.
Szóval délelőtt 11-kor megérkeztünk a Grand Sutton elé.
Szinte mintha egy hotelbe lépne az ember.
Van ott ajtónálló meg portás is.
Úgy döntöttünk, elmegyünk a 4C-hez, James Rackover lakásához.
Bekopogtunk. A takarítónő nyitott ajtót.
James nem volt otthon.
Mondom: „Múlt éjjel itt bulit tartottak. Egy srác eltűnt. Benézhetek?”
„Persze.” Ajtót nyitott.
Kis lakás, nem túl nagy.
Bementünk. Nagyon tiszta volt.
Semmi gyanús dolgot nem láttunk.
Joey nem volt ott, így eljöttünk a lakásból.
Felhívtam hát James Rackovert.
Azt mondta, nem ismeri Joey Comunalet. „Egy idegen,
aki az after partyra Larryvel,
és Larry Dilione és James Rackover jóbarátjával, Max Gemmával érkezett,
meg a három lánnyal, akiket a Gilded Lilyben ismert meg.”
Csak annyit tudott, hogy Joey Larryvel
kisétált az épületből, és nem tért vissza.
Max Gemmával is beszéltünk. Ő azt mondta,
hogy ott volt a buliban, de elfáradt,
és lényegében elaludt a kanapén.
Aztán felébredt, de nem látta se Joey-t, se mást.
NYUGALMAZOTT NYOMOZÓ
És hazament.
Visszamentünk a Grand Suttonba,
belenézni a biztonsági kamerák felvételeibe.
Bizonyítékot kerestem, bármi nyomot, hogy megtudjuk, hol lehet Joey.
Időnként odahívott, és megkérdezte:
„Ez Joey?”
Néztük a videót. Pat megszólalt: „Az ott Joey.”
04:19
Láttuk a videón, ahogy 04:30 körül megérkezik a csapat,
bemennek a Grand Suttonba, majd fel a negyedik emeletre.
Aztán 06:30-kor
látni lehet Joey Comunalet, Larry Dilione-t és a három lányt.
06:30
Lejöttek a lifttel. Átváltottunk egy másik kameraállásra.
A külső képet néztük.
Láttuk, ahogy kisétálnak, és a járdaszegélyhez ballagnak.
Tökéletes.
Ha balra megy, ha jobbra,
tudni fogjuk, melyik épületből kell még videó a kereséshez.
És láttuk a videón, ahogy Larry Dilione visszasétál,
és Joey is vele van.
Mondom: „Ácsi! Azt mondta, hogy Joey nem ment vissza.”
Abban a pillanatban tudtam, hogy baj van.
Mondtam is a fivéremnek: „Nem jött ki onnan élve.”
Nem tudom, miért.
Elnézést!
Megérzés volt.
Joseph az elsőszülött fiam volt, és remek gyerek volt.
Mindig jól kijöttünk a sport iránti szeretetünk miatt.
Nagy hokirajongó voltam. Mikor elvittem az első hokimeccsére, megfertőztem vele.
Ötévesen elkezdett korcsolyázni,
nyolcévesen pedig versenyszerűen hokizni kezdett.
Minden évben elmentünk
vagy a New York Giants focimeccsére, vagy a Ranger vagy a Yankee meccsére.
A sport összekötött minket.
Joey imádta az olasz ételeket.
Még az elköltözése után is…
JOEY ÉDESANYJA
…sokszor eljött vacsorázni.
És egy kicsit…
Bár imádta a sportot, mindig a főzőcsatornát nézte,
hogy lássa, mit érdemes főzni, és hogy…
hogy én mit főzhetnék neki.
Joey üzleti diplomát szerzett a Hofstrán.
Az ő és barátai szerencséjére volt egy biztonsági cégem Long Islanden.
És ha megkérdezi a barátait, elmondják, hogy ő volt a HR-igazgató.
Minden barátját felvette a céghez,
tudván, hogy onnan elindulhatnak.
Sok lányt hozott ide, hogy lássa, elfogadom-e őket.
Mindre rábólintottam. Reméltem, megnősül.
„Apa! 35 éves korom előtt nem.” Mindig ezt mondta.
Joey-ra jellemző, hogy a barátait kérdezve mindig őt mondták a legjobb barátjuknak.
Én meg: „Hogy lehet egy srácnak 40 legjobb barátja?”
Tudja, mindig azt mondják,
hogy ne a pénze alapján ítéljünk meg egy férfit,
hanem a barátai száma alapján.
Neki sok volt.
Pat láthatóan kiborult.
Úgyhogy leállítottam a videót,
és megkértem a testvérét, Josephet, hogy vigye el őt az őrsre,
és várjanak meg ott.
Amint egy nyomozó gyanúja erősödni kezd, hívja a gyilkossági csoportot.
Castro nyomozót rendelték ki a 17-es körzet nyomozócsoportjától,
a gyilkossági csoporttól pedig én kaptam meg az ügyet.
De nem csak mi voltunk.
A körzet összes nyomozója, és a gyilkossági csoport összes nyomozója
együtt dolgozott az ügyön.
17-ES KÖRZET, RENDŐRŐRS
Yeoman felhívott.
Azt mondta: „Marty! Gyere át! Segítened kell!”
Úgyhogy átmentem a házba.
Csak két lehetőség volt.
Joey vagy még mindig az épületben van, vagy már elhagyta azt.
Tüzetesen át kellett kutatnunk az egész épületet.
Odafordultam a gondnokhoz:
„Menjünk fel! A tetőről haladunk lefelé.”
Fent kiléptünk a liftből.
De tériszonyom van.
A szemem sarkából láttam az 59. utcai, vagy más néven Ed Koch hidat.
És próbáltam nem lenézni,
hogy ne tudatosodjon, milyen magasan is vagyunk.
És amint meggyőződtem róla, hogy Joey nincs a tetőn,
elkezdtük emeletről emeletre keresni.
Harminchat szinten át,
le az alagsorba, a pincébe, ki az udvarra.
Reméltem, hogy belefutunk Joey-ba, hogy mondhassam: „Ébresztő! Menj haza!”
De… nem történt meg.
KIZÁRÓLAG KIHAJTÁS
Lementem a garázsba, és megkérdeztem a parkolóőrt:
„Üdv! James Rackover a 4C-ből itt parkol?”
Azt mondta: „Igen, egy nagy, fekete Mercedesszel.”
Kérdezem: „Az ott az?” Ő meg: „Igen, az a kocsi az.”
Makulátlannak tűnt,
kivéve hogy por borította. Barna por, kissé talán homokszerű.
Körbejártam, és barna maszatot vettem észre rajta,
ujjlenyomatszerű foltokat a csomagtartón.
Úgy éreztem…
Valami nem stimmelt.
Mondom: „Lefoglaljuk a kocsit, míg kiderítjük, mi történt.”
De a parkolóőr azt mondta: „A kocsi nem James Rackoveré,
hanem egy úriemberé,
aki a 32B-ben lakik. A neve Jeffrey Rackover.”
A Jeffrey Rackover név ismerősen csengett,
mert volt egy óriásplakátja
a Midtown alagút Queensbe vezető kijáratánál.
Ékszereket adott el Oprah-nak.
Segített Trumpnak eljegyzési gyűrűt találni Melaniának.
A sztárok ékszerészeként volt ismert.
Őszinte leszek.
Mindenki azt mondta: „Ja, Jeffrey Rackover a sztárok ékszerésze.”
Gőzöm sem volt, ki ő.
Nem vásárolok ékszert abban az árkategóriában.
A portás, Eduardo Souza elmondta,
hogy James Rackover Jeffrey Rackover régen látott fia volt,
aki az elmúlt években tért vissza az életébe.
James 2014 körül kezdett megjelenni Jeffrey-vel az épületben.
A GRAND SUTTON PORTÁSA
Aztán egyre több időt töltött ott.
Úgy két év elteltével Jeffrey elkezdett lakást keresni James számára,
úgyhogy lejött, és érdeklődött, van-e szabad lakás.
Aztán James be is költözött.
És akkor tudtuk meg, hogy ő a régen látott fiú.
EZT A LYUKAT JEFFREY RACKOVER SZPONZORÁLJA
A 80-as évek végén vagy a 90-es évek elején volt egy párkapcsolata egy nővel,
amiből egy rejtélyes fiú született,
aki rejtélyes módon jelent meg a küszöbén.
Furcsálltam is.
De portásként
nem vájkálunk túl sokat az emberek magánéletében.
Miután James beköltözött a lakásába a 4C-ben,
jelentősen megszaporodtak a bulik.
Órákon át néztük a felvételeket,
remélve, hogy Joey felbukkan az egyik képernyőn.
Miközben a felvételeket néztük,
a portás, Eduardo Souza, egyszer csak megkopogtatta a vállam:
„Ott jön James Rackover.”
Felnéztem. Láttam őt.
Ahogy elhaladt mellettünk, odaszólt: „Sok sikert a videóhoz!”,
és továbbsétált.
Teljesen ledöbbentem. Mondom: „Hogy mi?”
Ránéztem Castro nyomozóra. „Ez mi a picsa volt?”
Ugyanúgy nézett rám. „Fogalmam sincs, mi a picsa.”
Totál elképedtem az arcátlanságán. „Hogy lehet ilyen pofátlan?”
Magát kihúzva sétált, pökhendibben, mint korábban bármikor.
Ekkor fordult hozzám a portás: „James felhívott tegnap.”
Előző este James felhívott,
és megkérdezte, milyen hosszú ideig rögzítenek a kamerák.
Én meg: „Fura kérdés. Miért érdekli?”
Azt válaszolta, hogy volt egy vitája a barátnőjével, és gyanította,
hogy az ellopott valamit, így meg akarta nézni a felvételeket.
Elmondtam neki, hogy 24 órán át megy a felvétel,
aztán kazettát cserélünk.
Azt hiszem, James úgy értette, hogy 24 óránként felülíródik a felvétel.
De nem töröljük a kazettákat.
Új kazettát teszünk be, és arra kerül az aznapi felvétel.
Szerintem azt hitte, hogy az előző 24 óra felvételei törlődtek,
holott valójában megvoltak a felvételek.
Szóval ezzel csak gyanút keltett.
21:00 -12 ÓRÁVAL JOEY ELTŰNÉSÉNEK BEJELENTÉSE UTÁN
Megszólalt a telefonom. Castro nyomozó hívott.
Azt mondta, hogy szüksége lenne Joey néhány ruhadarabjára.
Nyomkereső kutyákkal akarta kiszagoltatni, hogy hová tűnhetett Joey.
Elmentem Joey lakásába.
Fogtam egy törölközőt, meg pár ruhadarabot.
És emlékszem, felcsillant egy apró reménysugár.
Hogy talán mégsem az történt, amit gondoltam.
Megkértek, hogy kutassam át a Grand Sutton garázsát.
Mondom a kutyámnak: „Dolgozunk?” Rám nézett. Hegyezte a fülét. Elengedtem.
Hátrament, nekiállt szaglászni.
Ismerem a kutyámat. Munka közben folyamatosan csóválja a farkát.
Aztán láttam, hogy egyre gyorsabban csóválja.
Tudtam, hogy szagot fogott.
Odament a négyajtós fekete Mercedeshez.
Az orrát a csomagtartóhoz nyomta, és elkezdett…
Ugatott. Mégpedig hangosan…
Érti? Evidens volt.
Azt jelezte, hogy a szag, amit érez,
egyfajta bomlásnak induló emberi test, vér…
vagy bármi, ami emberi test bomlására utal.
De az autó kinyitásához gépjármű-átkutatási parancs kellett,
hogy megnézhessük, van-e bármilyen bizonyíték vagy holttest a csomagtartóban.
Miután a garázsban végeztünk, a nyomozók megkérdezték,
megnézhetnénk-e, hogy jelez-e a lakásoknál.
Fogtam a kutyát, és felmentünk a negyedikre.
Mondom: „Keres!”
Balra fordult, végigment a folyosón, és jelzett.
Erősen kaparni kezdte a 4C lakás ajtófélfáját.
Ekkor James nyitott ajtót. James Rackover.
Azt mondta: „Basszátok meg, mocskos zsaruk!
Ha bejöttök… Ahhoz parancs kell.
Basszátok meg!”
Én meg: „Mekkora egy tahó?!”
Ahogy megtudtam, hogy a kutya jelzett, tudtam, hogy a riasztás vért jelent,
és valami történt odabent.
Eközben a 17-es körzet nyomozócsoportjának más tagjai
elkezdték átvizsgálni az összes lakásból származó szemetet.
Megszagoltattuk a kutyával a szemeteszsákokat, hogy megjelöljük,
melyikre jelez, és azokat nézzük át először.
A kutya kiszúrt egy még bontatlan szemeteszsákot.
A zsákban egy paplanhuzat volt.
És rajta volt James Rackover neve is.
A helyszínelők ezután papírtörlőket és törölközőket találtak,
melyeket ránézésre vér áztatott át.
Kinyitottak még egy zsákot.
Abban Joey olyan, vérrel borított ruhadarabjait találtuk,
amiket a videón láttunk rajta.
Ott volt az aranylánca, a bankkártyája.
És Joey igazolványát is megtalálták benne.
VEZETŐI ENGEDÉLY
Mikor ennyi mindent találunk, kell egy házkutatási parancs,
és helyszínelőkkel kell visszamenni, és bemenni abba a lakásba.
02:00 - 17 ÓRÁVAL JOEY ELTŰNÉSÉNEK BEJELENTÉSE UTÁN
Míg Yeoman a házkutatási parancsot intézte,
én az irodában a számítógépen futtattam keresést James Rackoverre,
Lawrence Dilione-ra és Max Gemmára.
Max Gemmáról kiderült, hogy befolyásos családból származik.
Az apja egykor a New Jersey-i Oceanport polgármestere volt.
MAX GEMMA APJA
Max közös lakásban lakott Larry Dilione-nal.
Larry Dilione alapvetően nagyon hasonlít Max Gemmára.
Jó családból származik New Jersey-ből.
Voltak telivér lovaik is.
Volt pár történet arról, hogy verekedésekbe keveredett,
de ezt leszámítva nem volt semmi,
amire komoly bűnügyi háttérként gondolhatnánk.
James Rackovert górcső alá véve kiderült, hogy nem is ez a neve.
James Beaudouinnak hívják.
És nem is New York-i.
Floridából jött,
ahol többször letartóztatták, sőt, ült is úgy másfél évet betörésért Floridában.
Megállapítottuk, hogy óvadékkal szabadult, elhagyta Floridát,
és New Yorkban kötött ki.
Miután folytattuk a kutakodást James Rackover háttere
és névváltoztatása kapcsán,
rájöttünk,
hogy Jeffrey Rackover nem James Rackover biológiai apja.
És Jeffrey Rackover hivatalosan kérvényezte,
hogy James Rackover felvehesse a nevét.
Úgy hiszem, Jeffrey egy, a Grand Suttonhoz közeli konditeremben ismerte meg Jamest.
Barátok lettek, és ahogy múltak a hetek, úgy lett Jamesből
először „a jóbarátom”, aztán „az unokaöcsém”, majd „a fiam”.
Őszintén fogalmunk sem volt, mit kezdjünk a Jeffrey és James közötti kapcsolattal.
A történet az volt, hogy James Jeffrey régen látott fia,
és valahogy egymásra találtak ennyi év után, és…
De nem ez az igazság.
Az ember elkezdi elemezni, és azt kérdezi:
„Mi lehet az igazság a kapcsolatukról?”
Egyáltalán nem látszottak apának és fiának.
Ahogy viselkedtek egymással…
Én szeretem az apámat, de amilyen gyengédek ők voltak egymással,
olyat én nem tennék az apámmal.
Ha jobban megnézzük James ügyeit,
azok határozottan komoly gyanút keltenek.
James szinte a semmiből indult,
alantas munkát végzett Floridában,
és viszonylag rövid idő alatt változott át James Rackoverré.
És ilyen épületben lakik, ilyen kocsit vezet,
ilyen klubokba és éttermekbe jár,
amit Jamesként nem akar elveszíteni.
Mindenki más mellett ott a családja,
ott lesz mellettük a családjuk pénze, de James mindent elveszíthet.
Szerintem bármire hajlandó volt, hogy fenntartsa ezt az életet,
ezt az életstílust, amit folytatott.
04:00 - 19 ÓRÁVAL JOEY ELTŰNÉSÉNEK BEJELENTÉSE UTÁN
Amíg vártuk a parancsokat, megnéztük a felvételt a garázsból,
amiből tudtuk, hogy James vasárnap este 21:45 körül elment.
Ez a buli utáni este történt. Jeffrey Rackover kocsijával távozott.
Amikor utánanéztünk James hátterének,
megállapítottuk, hogy bevonták a jogosítványát.
Ez lehetőséget adott a letartóztatására
jogosítvány nélküli vezetésért.
- James! Miért ölte meg? - Mi történt odabent, James?
De sajnos a letartóztatásakor rögtön élni kívánt az ügyvédhez való jogával,
így nem kérdezhettük ki.
Volt egy kis reménysugár, hogy esetleg elárulja, hol van Joey,
és… De nem árulta el.
2016. NOVEMBER 14. - 24 ÓRÁVAL JOEY ELTŰNÉSÉNEK BEJELENTÉSE UTÁN
15-én, kedden megkaptuk a 4C lakás házkutatási parancsát.
Jöttek a helyszínelők.
Ahogy nekiálltak a keresésnek, luminollal szórták be a helyszínt.
Tehát bizonyos fényben látni lehet a vért.
Amikor a fürdőszoba került sorra,
az egész helyiség fénybe borult.
Az egész, mindenhol. A falak, a kád és a padló is.
Annak jelei látszódtak, hogy rengeteg vért takarítottak fel.
Ugyanez volt a nappaliban is. Luminolt szórtak a kanapéra, a padlóra,
és vércseppeket találtak.
Leellenőrizték,
hogy meg tudják-e határozni, kinek a vére.
Úgyhogy összeszedték az elmosogatott steakvágó késeket a mosogatógépből.
A konyhakéseket a laborba vitték,
hogy kiderüljön, van-e rajtuk vér, ami esetleg beszivárgott a fogantyúba.
Ha olyasmit találsz a szemétben, amit mi,
aztán meg olyasmit, amit a helyszínen,
akkor tudod, hogy valami szörnyűség történt Joey-val,
és tudtuk, hogy valószínűleg halott.
Akkor már nem lehetett életben.
Hiába az addig talált dolgok,
James meg sem szólalt,
és Max Gemmának nem volt információja, hogy hol lehet Joey,
mert állítása szerint a kanapén aludt, így Larry Dilione-ra koncentráltunk.
Mivel Jamest már őrizetbe vettük,
reméltük, hogy Larry megragadja a lehetőséget,
hogy elsőként beszéljen, elmondja, mi történt,
mert nem tudhatta, mondott-e bármit James.
És bejött az őrsre.
Amint Larry bejött, megkérdeztük, rá tudna-e világítani,
hogy miért találtunk annyi vért.
Ragaszkodott a történethez, amit korábban mesélt,
hogy nem tud Joey-ról.
Vádolhatsz valakit akármeddig, vagy mondhatod, hogy:
„Lehet, hogy bűnös vagy, de az ő bűne nagyobb.”
Ezzel megpróbálhatsz vallomást kicsikarni belőle,
de Larry nem akart válaszolni az ilyesfajta kérdésekre.
Próbáltunk hát érzelmileg hatni rá.
Mondtuk, hogy Joey Comunale családja aggódik érte,
szeretnék otthon tudni, és mit érezne, ha ez az ő családjával történne?
Larry ezt hallván
úgy döntött, elmondja, hogy el tud vezetni Joey-hoz.
Azt viszont nem árulta el, hogy pontosan mi történt.
Megadott egy virágüzlet mögötti címet a városban,
ahol korábban élt, azaz a New Jersey-i Oceanportban.
Ott kellett keresnünk.
Bekapcsolt fényekkel és szirénákkal indultunk el.
És 130-140-es sebességgel száguldottunk a megadott helyre.
VIRÁGÜZLET
Megérkeztünk a virágüzlethez.
Elindultunk a mögötte húzódó nyílt területre,
ahol Larry elmondása szerint
meg fogjuk találni Joey-t.
Odaértünk,
a helyszínelők pedig elkezdték lassan eltakarítani a földet.
És az első dolog, amit megláttam,
egy kéz volt. Mintha félig ökölbe lett volna szorítva.
Mint a filmekben, mikor kiáll a földből.
És ahogy fogyott a föld, előtűnt Joey arca,
előtűnt a mellkasa,
és látszott, hogy elszenesedett a teste.
Vagyis felgyújtották.
Ekkor már napok óta nem aludtunk.
Kimerültek voltunk. Nagyon is, de ezt meg kellett tennünk.
El kellett mondanunk a szülőknek, mielőtt más teszi meg.
Chen nyomozóval beszálltunk a kocsiba,
hogy a New Jersey-i Oceanportból, a connecticutbeli Stamfordba menjünk,
hogy beszéljünk Pat Comunaleval, és elmondjuk neki,
hogy megtaláltuk Joey-t.
Meg sem szólaltunk az autóút alatt.
Kavarognak az érzelmek, de feladatod van.
Szóval félretolod őket…
és csak mész tovább.
Itt ültünk. Én… Hallottam a kocsiajtókat.
Hallottam az ajtócsapódást.
Tudtam, miért jönnek.
Besétáltunk a házba. Lisa lejött.
Csüngtek a szavainkon, néztek ránk.
A két nyomozó azt mondta, hogy…
megtalálták.
És a legrosszabb… a legrosszabb rémálmunk vált valóra.
Sosem láttam ennyi fájdalmat senki szemében. Egy anyáéban, egy apáéban.
Integess apunak!
Ezt a fajta fájdalmat nem kívánod senkinek.
Joe!
- Jól érezted magad? - Minden oké!
Ez volt…
Én már tudtam,
de itt kezdődött a következő fejezet,
azaz hogy igazságot szolgáltassunk Joey számára.
És már csak arra tudtam gondolni,
hogy az a három szemétláda biztosan megkapja, ami jár neki.
2016. NOVEMBER 16. 3 NAPPAL JOEY COMUNALE MEGGYILKOLÁSA UTÁN
A New Jersey-i orvosszakértő a boncolás során
megállapította, hogy Joey Comunale 14 késszúrást kapott,
némelyiket a halála után.
Több csontja eltört.
Zúzódások voltak a kezén, és egy hatalmas vágás a vállán,
ami miatt úgy gondoljuk, hogy megpróbálták feldarabolni.
A testét pedig megégették.
Egyszerűen fogalmam sincs, miért történt mindez.
Embertelen volt.
Aljasság volt.
Visszataszító csak rágondolni is,
hogy úgy bánnak egy emberrel, mint egy darab szarral.
A mosogatógépben talált konyhakések vizsgálata során
azonosították Joey vérét azok fogantyúiban.
Azt is megállapították, hogy a vér a lakásban Joey vére volt.
A megtalált gyilkos fegyver
a boncolási jegyzőkönyvvel és a lakásban lévő bizonyítékokkal együtt
megadta a válaszokat a gyilkosság mikéntjére.
De a kulcskérdés ekkor már az volt, hogy hogyan vitték ki az épületből.
Rengeteg videófelvételt kellett átnéznünk,
mégsem láttuk.
Az egyetlen felvétel, amit nem tudtunk megnézni,
a szomszéd épület videókamerájából származott,
de véletlenül pont sérült volt.
Végül sikerült helyreállítani.
És a kérdésünk nagy részére választ adott.
ÚJ BIZTONSÁGI FELVÉTEL
Már a felvétel elején láttuk James Rackovert,
amint leparkol a fekete Mercedesszel a Grand Sutton előtt.
Rackover eltolta a poggyászkocsit.
Aztán elhagyta a kamera látószögét,
és amikor újra felbukkant, a kocsin egy jókora utazótáska volt,
amit aztán betett a fekete Mercedes csomagtartójába.
És ha kinézünk a 4C lakás ablakán,
az 59. utcát és a Grand Sutton bejáratát látni.
ÚJ BIZTONSÁGI FELVÉTEL
Amikor ezt láttam, és megemlítettem Yeomannek,
mondom: „Azt a kurva!
Ezek a fickók…
kilökték őt az ablakon.”
Így nem volt gyanús a főbejáraton át kijönni,
ami az épület egyetlen kijárata.
A videót látva kétségtelen,
hogy mindketten benne voltak. Összedolgoztak,
hogy elvigyék és elrejtsék a holttestet.
Maga tette?
FÉL ÉVVEL A GYILKOSSÁG UTÁN
Mi történt a lakásban? Mi történt aznap este?
- Maga tette? - Maga volt? Megölte?
Leszúrta?
Május 10-én Larryt és Jamest letartóztatták
szándékos emberölésért,
a nyomozás akadályozásáért és a holttest elrejtéséért.
James már őrizetben volt jogosítvány nélküli vezetésért,
és Jeffrey nem fizetett óvadékot, hogy kijöhessen.
Azt hiszem, valamikor rájöhetett, hogy hibát követett el,
mikor lett egy „fia”, aki valójában gyilkos volt.
Akkoriban nem volt okunk feltételezni,
hogy Max Gemmának köze volt a gyilkossághoz.
Larry a vallomásaiban azt állította,
hogy Maxnek semmi köze nem volt a dologhoz.
Maxet letartóztatták a nyomozás akadályozásáért.
Végül számunkra egyértelművé vált, hogy megpróbálta megakadályozni…
VOLT KERÜLETI ÜGYÉSZ MANHATTANI ÜGYÉSZSÉG
…a rendőrséget a bizonyítékszerzésben,
de nem hiszem, hogy a vezető ügyvédek vagy akár jómagam bíztunk volna abban,
hogy kétséget kizáróan bizonyítani tudjuk a bűnrészességét.
Amint kimondták a vádat, a vádlottak egymásra mutogattak.
„Ő tette!” „Nem, ő volt!” Oda-vissza.
Még ki kellett derítenünk, ki késelte meg Joey-t.
És még nem tudtuk, mi volt James szerepe,
vagy mi volt Larry szerepe.
Ha csak egy esküdtben is kétely merül fel, nem születik elmarasztaló ítélet.
Amíg James a tárgyalásra várt…
A RABOK HÍVÁSAI MEGFIGYELHETŐK ÉS RÖGZÍTHETŐK
…többször felhívta egy barátját.
A hívások során teljesen biztos volt a felmentésében.
Szeptemberben kezdődik a tárgyalás. Októberre otthon leszek.
Durva hírnevem lesz, tesó. Mármint mikor az utcára lépek.
Csak néznek majd: „Győzött a srác? Mint Rocky?
És itthon van? Istenem!”
Ja, ugye?
Úgy tűnt, nem aggódik. „Ja, felmentenek.
Hamarosan kint leszek, és minden remek lesz.”
A nyomozás vége felé, és a tárgyalásra készülve…
BÜNTETŐBÍRÓSÁG
…találtunk egy Louie Ruggiero nevű tanút.
James Rackover jóbarátja volt.
Louie Ruggiero azt állította,
hogy az épület átkutatása napján
az edzőteremben volt,
és James Rackover odament hozzá azzal, hogy el kell mondania neki valamit.
Louis elmesélte nekünk, amit Jamestől hallott,
vagyis hogy a gyilkosság napján
amíg ott üldögéltek a lakásban,
Larry összeszólalkozott egy fickóval.
Kiderült, hogy Joey-val.
És Larry olyan ideges lett, hogy megütötte Joey-t, aki a földre esett.
Larry kiütötte.
Ekkor James azt mondta: „Nem megyek vissza a börtönbe.”
És elővett egy konyhakést, amivel halálra szúrta Joey-t.
A Louie-nak elmondottakkal
beismerte, hogy konkrétan ő ölte meg Joey-t.
Volt még egy elképesztő kijelentése. Joey teste még a lakásban volt,
James pedig palacsintát rendelt, és gond nélkül elfogyasztotta.
Aztán New Jersey-ben megszabadultak a holttesttől.
A bizonyítékok egyértelmű szándékosságot mutattak.
A támadással Joey halálát okozták, még ha más és más szerepet játszottak is.
Lehet két ember felelős egy ember haláláért.
Végül James állt elsőként bíróság elé.
2018. OKTÓBER 18. 2 ÉVVEL JOEY COMUNALE MEGGYILKOLÁSA UTÁN
Elkezdődött James Rackover tárgyalása a manhattani bíróságon.
Pat mindennap ott volt,
és az egész tárgyalótermet megtöltötte családtagokkal és barátokkal.
Mind ott voltunk. Egyetemi lakótársak, az otthoni barátok, kollégák,
a munkahelyi ismerősök… Mindenki eljött Joey miatt.
Hihetetlen méretű támogatást kaptunk az emberektől.
Senki sem ült James Rackover oldalán, ami mindent elárult.
Végül hosszas tárgyalás után az esküdtszék bűnösnek találta Jamest
előre meg nem fontolt, azaz szándékos emberölésben.
Máig emlékszem, hogy le kellett fognom Patet.
A hadnagyommal fogtuk a két karját, mert felugrott, az arcán ezzel az…
örömmel, hogy végre vége,
és hogy megfizetnek azért, amit a fiával tettek.
És én is örültem a sikernek, az örömüknek.
Amikor megláttam Jamest,
csak az járt a fejemben: „Remélem, a rémálmod csak most kezdődik.”
Mert az enyém…
sokkal hosszabb az övénél.
James Rackovert 28 évre ítélték.
AZ ÉKSZERÉSZ PÓTFIA A MAXIMÁLIS BÜNTETÉST KAPTA
Még mindig ül.
- Kérem, lépjen arrébb! Mr. Comunale! - Jó.
Örültünk az eredménynek.
Csak azt akartuk, hogy vége legyen.
Szeretném megköszönni a manhattani ügyészség hihetetlen munkáját,
köszönet a rendőrségnek, akik éjjel-nappal dolgoztak,
és hálás vagyok mindenki támogatásáért.
A családomnak, a barátaimnak…
Szerintem Larry látta, hogy nagyon jó eséllyel el fogják ítélni.
A JERSEY-I FÉRFI BŰNÖSNEK VALLJA MAGÁT
Larry tárgyalás helyett bűnösnek vallotta magát.
Végül vádalkut kötött, így 23 évet kapott szándékos emberölésért.
2019 februárjában Max Gemma bűnösnek vallotta magát a nyomozás akadályozásában,
és hat hónap börtönbüntetésre ítélték érte.
Az újságok mind azt írták, hogy kivételes vádalkut kötött.
Szerintem igazuk van. Én sem tudom, miért.
Tényleg nem tudom, de…
ezzel együtt kell élnie.
Szerintem Max Gemma
jóval több információval rendelkezik a lakásban történtekről.
Minden nyomozó életében van egy kivételes eset.
A rendőrségen töltött 19 évem alatt
számomra ez volt az az eset.
Hogy megtudhattam, milyen volt Joey,
és hogy mennyire szerették a barátai és a családja.
Patnek minden nap hiányzik Joey, mintha csak aznap történt volna az egész.
És él benne
a Joey iránti szeretet, ami miatt nagyon közel áll hozzám,
mert amikor Joey-ról beszél,
vagy a lányáról,
mintha körülöttük forogna a világa, és én is így vagyok a gyerkőceimmel.
Mindennap eszünkbe jut.
És egyszerűen próbáljuk
életben tartani az emlékét,
az unokámnak pedig csak Joey bácsiként emlegetem.
A barátai elkezdték magukra tetováltatni a kilences számot.
Az volt az ő száma.
És ironikus, hogy mindig azt mondtam neki,
hogy két feltétellel fizetem a főiskolai tanulmányait.
„Egy, négy év múlva lediplomázol, és nem tetováltatod össze magad.”
És nem is tette, de én magamra tetováltattam őt.
Úgy gondoltam, ez egyfajta módja, hogy mindennap vele lehessek…
és vele is vagyok.
A KÖVETKEZŐ RÉSZBEN
Csörgött a telefon. Jeff volt. „Irene veled van? Dél óta nem láttuk.”
Hirtelen mindenki kétségbeesett,
hogy a ház úrnője eltűnt.
Irene Silverman 82 éves, igen éles eszű nő volt.
Társasági ember volt. Ha kedvelt valakit, az családtagnak számított.
Tudomásunkra jutott, hogy egy anyánál és fiánál van Irene Silverman igazolványa.
Leellenőriztük a hátterüket.
Hihetetlen szörnyűségeket tettek.
TORZ BŰNJELEK
Nem tudjuk, hol van. Ártatlanok vagyunk.
Ha visszakapjuk a jogainkat, bebizonyítjuk.
Nagyon nem tűnt anya-fia kapcsolatnak.
Fogták egymás kezét.
Mélyen egymás szemébe bámultak.
Viccelsz, baszd meg?
1992. DEC. 29.
Kikérdeztem a fiút.
És mielőtt felocsúdtam volna, a torkomnak ugrott.
Éreztem a szívdobogását.
Azt mondta: „Ez egy túszejtés.”
Azt hiszed, ismersz, de nem.
A feliratot fordította: Botos János komnak ugrott.